ceruice rabidos intonare sermones, scabellum pede ferire,
palmaque collidere femur. Vere tibi fateor, quia uidi
hominem insanire. At ego, nec in totum euuangelici [sic] in-
memor precepti, excusso puluere de pedibus meis, abscessi.
Continuoque pauore nimio ac tremore Secundinus concu-
titur, ac tenebrosa quodammodo noctis caligine cir-
cumdatur. Et uelut undique preacutis esset sudibus circum-
actus, ita totum in diuersis modis partibusque corpus illius
cerneres contorqueri. Obstupesco rei miraculum,
quam cito commutati artus in usum alterum transierunt.
Ita ut qui dudum nimio iactantie furore succensus
scabellum pede feriebat, femurque palma illiserat,
iam ut credo confidoque angelo ingruente exterritus,
immo nimio tremore contortus, intellexit se ob sancti
Iohannis epistole contemptum ista perferre. Itaque per internuntios
fidos ueniam precabatur, omnimodis se sancti Iohannis ius-
sionibus prebiturum esse famulatum. Vniuersa quoque
que iusserat, statim decreuit esse complenda, tantum,
ut pro se dominum precaretur. Quo facto, et ille recepit
sospitatem, et hic quo rogauerat impetrauit.

